Aktiemajoriteten i Vendsyssel FF er blevet solgt, og bag købet står det schweiziske fodboldinvesteringsselskab Core Sports Capital. Selskabet ejer i forvejen flere lavere rangerende hold i europæiske ligaer i Frankrig og Østrig. I frontlinjen for købet står den 39-årige schweizer Ahmet Schaefer, der indtræder som ny bestyrelsesformand i klubben. Artiklen fortsætter under videoen. En erfaren spiller Ahmet Schaefer kan på mange måder opfattes som en erfaren spiller indenfor branchen. Som tidligere personlig assistent for FIFA-præsident Sepp Blatter blev han tidligt i sin karriere en del af FIFA's øverste ledelse. Tilbage i 2011 skulle der dog ske et sceneskift for den ambitiøse herre, og FIFA blev skiftet ud med blandt andet køb og salg af sportsrettigheder, inden han i 2018 etablerede Core Sports Capital. Et selskab, hvis vision for fodboldklubberne er at skabe en stærk alliance på tværs i landegrænser. Stærkt udgangspunkt skal være grobund At valget om opkøb netop faldt på Vendsyssel FF skyldes klubbens i forvejen imponerende udgangspunkt. Både når det kommer til faciliteter, infrastruktur i klubben samt internt samarbejde. Et højt niveau, som schweizeren udelukkende ønsker at komplimentere og fremme. - De klubber, vi leder efter, er klubber, der er for stærke til nedrykning, men for svage til at rykke op. Vi vil vokse med klubberne, og ved at skabe en alliance mellem lande kan de forskellige klubber gavne af hinandens synergier, siger Ahmet Schaefer i et interview med Tv2 Nord. Udgangspunktet for klubbens fremtid bliver dermed, ved hjælp af den nye formand, en stærk og eksplosiv udvikling, fremfor udelukkende et engangs investeringsbeløb. Det oplagte valg At det næste køb blev en dansk klub, giver rigtig god mening for det schweiziske selskab. - Vi har meget mere tilfælles end bare farverne i vores flag. Også arbejdsmoral, ydmyghed og rationalitet er en fællesnævner, lyder det fra Ahmet Schaefer, der ser frem til for alvor at få startet samarbejdet op. Og ikke mindst at få Vendsyssel FF tilbage i Superligaen.

Referat:
Visioner om nye strategier og et comeback i Superligaen skal gøres til virkelighed i et samarbejde mellem fodboldklubben og den nye formand Ahmet Schaefer.